Janar Ala

Janar Ala (sündinud 8. oktoobril 1979) on eesti semiootik, ajakirjanik ja kirjanik.

Janar Ala on õppinud Tartu Ülikoolis semiootikat ja ajakirjandust ning pärast seda töötanud ajalehes Postimees kultuuriajakirjanikuna.

Kirjanduslooming
Raamatud
 2014 – lühiproosaraamat "Ekraanirituaalid" (tiitellehel "Ekraanitseremooniad"; kirjastus Jumalikud Ilmutused)Marie Saarkoppel. Janar Ala rituaalid ja tseremooniad Lugemissoovituse blog, 10. detsember 2014 
 2018 – jutukogu "Oma rahva lood"Janar Ala esitleb täna uut raamatut Postimees, 26. aprill 2018. 

Tema jutte on ilmunud ka novellikogumikes.

Oluline osa Ala loomingust käsitleb sülti.Urmas Vadi. Sada Eesti mõtet. Janar Ala sült ERR, 15.02.2018Janar Ala. Sült, Eesti Kirjanike Liidu tõlkijate sektsioon 

Kriitikute hinnanguid
Kultuuriajakirjanik Maia Tammjärv on nimetanud Ala jutte "eluhoo ja -rõõmu kirjanduseks", Kaupo Meiel aga hindab teda stilistina: "Heaks suudab Ala oma täiesti suvalised mõttekäigud ja järeldused muuta stiiliga, tähenduses stiilne autor võrdub stiilne tekst, ning stiilist autoril puudust ei ole, ja see on suurepärane".Kaupo Meiel. Arvustus. Sült, Proust ja kultuuriajakirjanduse jääknähud ERR, 25.07.2018 Kriitik Ave Taavet tõstab esile, et Ala "tekstid on võrsunud sotsiaalmeediast" ja "teoste retseptsioonis on see ajendanud mitmeid arutelusid kirjanduslike ja sotsiaalmeedia tekstide ühisosast ja erinevustest", ent leiab Ala sotsiaalmeedia trendidele pigem vastanduvat ning võrdleb tema teoseid Andrus Kiviräha varaste raamatutega "Kalevipoeg" (1997) ja "Õlle kõrvale" (1996), millele Taaveti hinnangul samuti "oli omane ajakirjanduslike žanride (näiteks intervjuu ja reportaaži) kasutamine, suvaline pildivalik ja maalähedane kaader".Ave Taavet Ala välimääraja Vikerkaar, 7/2018 Mart Juur on pidanud tema loomingut ühenduslüliks: "Janar Ala võiks kirjeldada kui ühendavat lüli, mis liidab Oskar Lutsu, Mati Undi, Hillar Kohvi ja Onu Bella."

Tõlkeid
Ala on inglise keelest tõlkinud kolm raamatut, nende hulgas Time Jonesi teose "Väike simulandi käsiraamat" (Tänapäev, 2010). 

Artikleid
 Sült, Eesti Kirjanike Liidu tõlkijate sektsioon
 Film, millest viisakas seltskonnas ei räägita Postimees, 26.11.2018 (Henrik Normanni filmi "Elu hammasratastel" arvustus)
 Peremees ja kana ERR/Vikerkaar, 05.01.2018
 Janar Ala jõulujutt: Ülestähendusi seitsmendalt korruselt Eesti Ekspress, 20.12.2017
 Mitte-nii-päris-kirjandus Sirp, 13.10.2006

Isiklikku
Janar Ala abikaasa on Keiti Vilms, nad abiellusid 28. juunil 2019.Foto | Säutsupääsuke Keiti Vilms abiellus kultuuriajakirjanikuga Kroonika/Delfi, 29.06.2019.

Viited

Välislingid

 Kaupo Meiel. Arvustus. Sült, Proust ja kultuuriajakirjanduse jääknähud ERR/Looming, 25.07.2018
 Ave Taavet. Ala välimääraja Vikerkaar, 7/2018
 Iiris Viirpalu. Arvustus. Ala olme vaimukas võtmes ERR, 27. aprill 2018
 Janar Ala esitleb täna uut raamatut Postimees, 26. aprill 2018
 Janar Ala lühijutud räägivad lihtsatest inimestest ja argistest seikadest ERR, 16. aprill 2018
 Urmas Vadi. Sada Eesti mõtet. Janar Ala sült ERR, 15. veebruar 2018
 Ott Kilusk. Kuidas kirjutatud, nõnda loetud Looming, 6/2015
 Maia Tammjärv. Olmest, uusolmest ja ekraanirituaalidest Müürileht, 5. detsember 2014
 Peeter Helme. Arvustus: Janar Ala tõmbas näoraamatust päris raamatu välja ERR, 16. oktoober 2014
 Anti Saar. Esimene mõte on kõige parem mõte. Intervjuu Janar Alaga Värske Rõhk, s.a.

Kategooria:Eesti semiootikud
Kategooria:Eesti ajakirjanikud
Kategooria:Eesti kirjanikud
Kategooria:Eesti kirjanduskriitikud
Kategooria:Eesti filmikriitikud
Kategooria:Eesti muusikakriitikud
Kategooria:Eesti tõlkijad
Kategooria:Sündinud 1979